# verses

text:
És láttam és hallottam, hogy az ég közepén egy angyal repült és azt mondta nagy hangon: Jaj, jaj, jaj a földön lakóknak a három angyalnak hátralevő kürtszava miatt, akik ezután kürtölnek!


text:
És az ötödik angyal kürtölt, és láttam egy csillagot, mely az égből leesett a földre, és neki adatott a mélység kútjának kulcsa,


text:
és kinyitotta a mélység kútját; és füst szállt fel a kútból, mint egy nagy kályha füstje, és elhomályosult a nap és a levegő a kút füstjétől.


text:
És a füstből sáskák jöttek ki a földre, és azoknak olyan hatalom adatott, amilyen hatalmuk a földi skorpióknak van;


text:
és megmondatott nekik, hogy ne bántsák a föld füvét, se semmi zöldet, se semmi fát, csupán azokat az embereket, akiknek a homlokán nincs meg az Isten pecsétje.


text:
És feladatuk volt nekik, hogy ne öljék meg őket, hanem hogy kínozzák öt hónapig; és kínzásuk olyan, mint a skorpió kínzása, mikor megmarja az embert.


text:
És azokban a napokban keresik az emberek a halált, de nem találják meg azt; és kívánnak meghalni, de a halál elmenekül tőlük.


text:
A sáskák alakja pedig hasonló volt a hadra felkészített lovakhoz, és a fejükön mintha korona lett volna, aranyhoz hasonló, arcuk pedig olyan volt, mint egy emberarc;


text:
mellvértjeik is voltak, olyanok, mint a vasvértek; és szárnyaiknak zúgása olyan volt, mint a szekerek zúgása,


text:
mikor sok ló száguld a viadalra. Volt farkuk is, olyan, mint a skorpióknak, és fullánk volt a farkukban; és az a hatalmuk, hogy ártsanak az embereknek öt hónapig.


text:
És királyul a mélység angyala volt felettük; neve annak héberül Abaddón, és hellénül Apollión a neve (azaz Vesztő).


text:
mely azt mondta a hatodik angyalnak, akinél a kürt volt: Oldozd el azt a négy angyalt, akik a nagy Eufrátesz folyónál meg vannak kötözve.


text:
És eloldoztatott a négy angyal, akik készen voltak tartva az órára, napra, hónapra és esztendőre, hogy megöljék az embereknek egyharmad részét.


text:
És így láttam a lovakat a látomásban, és a rajtuk ülőknek tűzszínű, jácintszínű és kénszínű mellvértjük volt; és a lovak feje olyan volt, mint az oroszlánok feje, és szájukból tűz, füst és kén jött ki.


text:
Ettől a háromtól öletett meg az embereknek egyharmad része, a tűztől, a füsttől és a kénkőtől, mely kijött az ő szájukból.


text:
Mert az ő hatalmuk az ő szájukban van, és az ő farkukban; mert az ő farkaik olyanok, mint a kígyók, hogy fejeik vannak, és azokkal ártanak.


text:
És a többi ember, akik nem ölettek meg ezek által a csapások által, mégsem tértek meg az ő kezeiknek csinálmányaitól, hogy ne imádják az ördögöket, és az arany, ezüst, érc, kő és fa bálványokat, melyek sem látni nem tudnak, sem hallani, sem járni;


text:
Aztán más, erős angyalt láttam az égből leszállani, felhőbe öltözve, a fején szivárvány, és az arca olyan, mint a nap, és a lábai, mint a tűzoszlopok;


text:
és a kezében egy nyitott könyvecskét tartott. És a jobb lábát a tengerbe tette, a balt pedig a földre,


text:
és kiáltott nagy hangon, mint mikor az oroszlán ordít. És mikor kiáltott, megszólalt a hét mennydörgés a maga hangján.


text:
És mikor megszólalt a hét mennydörgés a maga hangján, le akartam írni; de egy hangot hallottam az égből, mely azt mondta nekem: Pecsételd le, amit a hét mennydörgés beszélt, és ne írd le.


text:
és megesküdött az örökkön örökké élőre, aki teremtette az eget és a benne valókat, a földet és a benne valókat, és a tengert és a benne valókat, hogy idő többé nem lesz,


text:
hanem a hetedik angyal hangjának napjaiban, mikor kürtölni fog, el is végeztetik az Istennek titka, mint ahogyan örvendetes hírül adta az ő szolgáinak, a prófétáknak.


text:
És az a hang, melyet hallottam az égből, ismét beszélt velem, és azt mondta: Eredj, vedd el a nyitott könyvecskét, mely annak az angyalnak a kezében van, ki a tengeren és a földön áll.


text:
És odamentem az angyalhoz, és azt mondtam neki: Add nekem a könyvecskét. És azt mondta nekem: Vedd, és edd meg; és megkeseríti a gyomrodat, de a szádban édes lesz, mint a méz.


text:
És elvettem a könyvecskét az angyal kezéből, és megettem; és a számban olyan édes volt, mint a méz; de mikor megettem, megkeseredett a gyomrom.


text:
És adtak nekem egy vesszőhöz hasonló nádszálat; és az angyal mellém állt, és azt mondta: Kelj fel, és mérd meg az Isten templomát, és az oltárt, és azokat, akik abban imádkoznak;


text:
de a pitvart, mely a templomon kívül van, hagyd ki, és azt ne mérd meg, mert a pogányoknak adatott; és a szent várost tiporni fogják negyvenkét hónapig.


text:
És feladatává teszem az én két tanúbizonyságomnak, hogy prófétáljanak ezerkétszázhatvan napig, zsákruhába öltözve.


text:
És ha valaki bántani akarja őket, tűz jön ki az ő szájukból; és megemészti ellenségeiket; és ha valaki őket bántani akarja, így kell annak megöletni.


text:
Ezeknek van hatalmuk arra, hogy bezárják az eget, hogy az ő prófétálásuk idejében eső ne legyen; és hatalmuk van a vizeken, hogy azokat vérré változtassák, és megverjék a földet mindenféle csapással, amennyiszer csak akarják.


text:
És mikor elvégzik az ő bizonyságtételüket, a mélységből feljövő vadállat háborút folytat velük, és legyőzi őket, és megöli őket.


text:
És az ő holttesteik annak a nagy városnak utcáján lesznek, mely lélekben mondva Szodomának és Egyiptomnak hívatik, ahol a mi Urunk is megfeszíttetett.


text:
És látják a népek, törzsek, nyelvek és nemzetek közül valók az ő holttesteiket három és fél napig, és az ő holttesteiket nem engedik sírba tenni.


text:
És a földnek lakosai örülnek és örvendeznek rajtuk; és ajándékokat küldenek egymásnak, mivel ez a két próféta gyötörte a földnek lakosait.


text:
De a három és fél nap után életnek lelke ment beléjük az Istentől, és lábaikra álltak, és nagy félelem szállt azokra, akik őket nézték.


text:
És hallottak egy nagy hangot az égből, mely azt mondta nekik: Jöjjetek fel ide. És felmentek az égbe a felhőben, és nézték őket az ő ellenségeik.


text:
És abban az órában nagy földindulás lett, és a városnak tizedrésze leomlott, és halálát lelte a földindulásban hétezer ember; és a többiek megrémültek, és dicsőséget adtak a menny Istenének.


text:
És a hetedik angyal kürtölt, és nagy hangok támadtak az égben, melyek ezt mondták: E világnak királyságai a mi Urunkéi lettek és az ő Krisztusáéi, és ő lesz a király mindörökkön örökké.


text:
mondván: Hálákat adunk neked, Uram, mindenható Isten, aki voltál, aki vagy, és aki eljövendő vagy, hogy a te nagy hatalmadat kezedbe vetted, és királyságodat megkezdetted.


text:
Mikor a pogányok megharagudtak, eljött a te haragod is, és annak az ideje, hogy megítéltessenek a halottak, és megadd a jutalmat a te szolgáidnak a prófétáknak, és a szenteknek és azoknak, akik a te nevedet félik, a kicsinyeknek és a nagyoknak, és megrontsd a föld megrontóit.


text:
És megnyílt az Isten temploma a mennyben, és látható lett az ő szövetségének ládája az ő templomában; és lettek villámlások, szózatok, mennydörgések, földindulások, és nagy jégeső.


text:
És nagy jel tűnt fel az égen, egy asszony a napba öltözve, lábai alatt a hold, és a fején tizenkét csillagból korona;


text:
Más jel is tűnt fel az égen, és íme egy nagy tűzvörös sárkány, kinek hét feje volt és tíz szarva; és a fejein hét korona;


text:
a farka pedig leseperte az ég csillagainak harmadrészét, és a földre dobta azokat. És megállt a sárkány az előtt az asszony előtt, aki szülni akart, hogy mikor szül, megegye a gyermekét.


text:
És szült egy fiúgyermeket, aki minden nemzetet legeltetni fog vasvesszővel; és elragadtatott az ő gyermeke az Istenhez és az ő királyi székéhez.


text:
Az asszony pedig elfutott a pusztába, ahol van neki Istentől elkészített helye, hogy ott táplálják őt ezerkétszázhatvan napig.


text:
És háború lett az égben: Mihály és az ő angyalai hadakozni kezdtek a sárkány ellen; a sárkány is hadakozott, és az ő angyalai,


text:
Így aztán levettetett a nagy sárkány, a régi kígyó, ki ördögnek és Sátánnak neveztetik, aki ámítja az egész földkerekséget, levettetett a földre, angyalai is levettettek vele együtt.


text:
És hallottam egy nagy hangot, mely azt mondta az égben: Most lett meg a mi Istenünknek szabadítása, ereje és királysága, és az ő Krisztusának hatalma; mert levettetett a mi atyánkfiainak vádolója, aki vádolta őket a mi Istenünk előtt nappal és éjjel:


text:
bár azok legyőzték őt a bárány véréért, bizonyságtételük szaváért, és mert nem szerették életüket halálig.


text:
Ezért örvendezzetek, egek, és akik bennük laktok: jaj nektek, a föld és a tenger lakosainak, mert leszállt az ördög hozzátok, és nagy a haragja, mert tudja, hogy kevés ideje van.


text:
De az asszonynak két nagy sasszárny adatott, hogy repüljön a pusztába az ő helyére, hogy ott táplálják ideig, időkig és az időnek feléig, a kígyó elől elrejtve.


text:
A kígyó pedig vizet lövellt a szájából az asszony után, mint egy folyamot, hogy elragadja őt a folyammal;


text:
de segítségére lett a föld az asszonynak, és megnyitotta a föld az ő száját, és elitta a folyamot, melyet a sárkány kilövellt az ő szájából.


text:
És megharagudott a sárkány az asszonyra, és elment, hogy háborút folytasson a többiekkel, kik az ő magvából valók, akik megtartják az Isten parancsolatait, és megvan náluk a Jézus Krisztusról való bizonyságtétel. (18) És odaállt a tenger fövényére.


text:
És láttam a tengerből egy vadállatot feljönni, melynek hét feje és tíz szarva volt; és az ő szarvain tíz korona, és az ő fejein káromlásnak neve.


text:
És a vadállat, melyet láttam, párduchoz volt hasonló, de a lábai olyanok voltak, mint a medvéé, a szája pedig, mint az oroszlán szája. És neki adta a sárkány az ő erejét és az ő királyi székét, és nagy hatalmat.


text:
És láttam, hogy az ő fejei közül egy mintegy halálosan megsebesült; de az ő halálos sebe meggyógyult, és az egész föld elcsodálkozott és ment a vadállat után.


text:
És imádták a sárkányt, aki hatalmat adott a vadállatnak, és imádták a vadállatot: Ki hasonló e vadállathoz? Ki képes vele hadakozni?


text:
És adatott neki száj, mely nagyokat és káromlásokat beszélt; és adatott neki hatalom háborút csinálni negyvenkét hónapig.


text:
És megnyitotta az ő száját az Isten ellen való káromlásra, hogy káromolja az ő nevét, és az ő sátorát, és azokat, akik a mennyben laknak.


text:
És adatott neki, hogy háborút csináljon a szentekkel, és legyőzze őket; és hatalom adatott neki minden törzs, nyelv és nemzet felett.


text:
És imádni fogják őt a földön lakók mind, akiknek neve nincs beírva a megöletett bárány életkönyvébe a világ megalapításától fogva.


text:
Ha valaki fogságra visz, fogságra megy; ha valaki fegyverrel öl, fegyverrel kell megöletnie. Itt van a szentek kitartása és hite.


text:
És más vadállatot láttam feljönni a földből, és két szarva volt neki, bárányhoz hasonló, de úgy beszélt, mint a sárkány;


text:
és az első vadállatnak minden hatalmát gyakorolja annak színe előtt; és azt műveli, hogy a föld és a rajta lakók imádják az első vadállatot, amelyiknek meggyógyult a halálos sebe.


text:
És a földön lakókat azok által a jelek által, melyek azért adattak neki, hogy cselekedje a vadállat előtt, eltévelyíti, azt mondván a földön lakóknak, hogy csináljanak egy képet a vadállatnak, akinek a kardsebe van és megelevenedett.


text:
És adatott neki, hogy lelket adjon a vadállat képébe, úgy, hogy beszéljen is a vadállat képe, és intézkedjék, hogy mindazok, akik nem imádják a vadállat képét, megölettessenek.


text:
És intézkedik, hogy mindenki, a kicsinyek és a nagyok, a gazdagok és a szegények, a szabadok és a szolgák bélyeget tegyenek a jobb kezükre vagy a homlokukra,


text:
és hogy senki se ne vásárolhasson, se el ne adhasson, csak az, akin rajta van a vadállat bélyege, vagy a neve, vagy nevének a száma.


text:
Itt a bölcsesség. Akinek van értelme hozzá, olvassa meg a vadállat számát; mert ember-szám és annak száma 666.


text:
És láttam, hogy íme egy bárány állt a Sion hegyén, és vele száznegyvennégyezren, akiknek az ő Atyjának neve a homlokukra volt írva.


text:
És hangot hallottam az égből, mint sok víznek zúgását, és mint nagy mennydörgésnek hangját; és hallottam hárfaénekesek hangját, akik hárfáztak az ő hárfáikon.


text:
És énekelnek új éneket a királyi szék előtt, a négy élőlény előtt és a vének előtt; és senki meg nem tanulhatta azt az éneket, csak az a száznegyvennégyezer, aki áron vétetett meg a földről.


text:
Ezek azok, akik asszonyokkal nem fertőztették meg magukat, mert szüzek. Ezek azok, akik kö¬vetik a bárányt, bárhova megy. Ezek áron vétettek meg az emberek közül zsengéül az Istennek és a báránynak;


text:
És láttam más angyalt az ég közepén repülni, kinél örökkévaló evangélium volt, hogy hirdesse a földön lakóknak, éspedig minden nemzetnek, törzsnek, nyelvnek és népnek,


text:
nagy hangon ezt mondva: Féljétek az Istent, adjatok neki dicsőséget, mert eljött az ő ítéletének órája; és imádjátok azt, aki teremtette a mennyet és a földet, a tengert és a vizek forrását!


text:
És más angyal követte, és ezt mondta: Elesett, elesett, Babilon, a nagy város, mert az ő paráznaságának haragborával itatott minden népet.


text:
És harmadik angyal követte őket, és ezt mondta nagy hangon: Ha valaki a vadállatot és annak képét imádja, és bélyegét felveszi homlokára vagy kezére,


text:
az is iszik az Isten haragjának borából, mely keveretlenül ki van töltve az ő haragjának poharába, és kínoztatik tűzzel és kénkővel a szent angyalok előtt és a bárány előtt.


text:
És az ő kínzásuk füstje felszáll örökkön örökké; és nincs nyugtuk nappal, sem éjjel azoknak, kik a vadállatot és annak képét imádják, és ha valaki felveszi az ő nevének bélyegét.


text:
És hallottam egy hangot az égből, mely ezt mondta nekem: írd: Boldogok a halottak, kik az Úrban halnak meg mostantól fogva. Igen, mondja a Lélek, hogy megnyugodjanak az ő fáradalmaiktól; cselekedeteik pedig követik őket.


text:
És láttam, hogy íme egy fehér felhő, és a felhőn ült valaki, az ember Fiához hasonló, akinek a fején aranykorona volt, és a kezében éles sarló.


text:
Akkor más angyal jött ki a templomból, és nagy hangon kiáltott a felhőn ülőnek: Indítsd sarlódat és arass, mert elérkezett a te órád, hogy arass, mert megszáradt a föld aratnivalója.


text:
Más angyal is jött ki az oltártól, akinek a tűzön volt hatalma, és odaszólt nagy kiáltással annak, akinél az éles sarló volt, és ezt mondta: Indítsd a te éles sarlódat, és szüreteld le a föld szőlőtőkéinek gerezdjeit, mert megértek annak fürtjei.


text:
És rávetette az angyal az ő sarlóját a földre, és megszÚretelte a föld szőlejét. És belehányta az Isten haragjának nagy borsajtójába;


text:
aztán megtaposták a borsajtót a városon kívül, és vér jött ki a borsajtóból a lovak zablájáig, ezerhatszáz futamatnyira.


text:
És más, nagy és csodálatos jelt láttam a mennyben, hét angyalt, akinél hét csapás volt, az utolsók, mert ezekben végeztetik be az Isten haragja.


text:
És láttam mintegy üvegtengert tűzzel elegyítve, és azokat, akik diadalt vettek a vadállaton, az ő képén és bélyegén, az ő nevének számán, az üvegtenger mellett állani; kezükben Isten hárfáit tartva.


text:
És énekelték Mózesnek, az Isten szolgájának énekét és a báránynak énekét, mondván: Nagyok és csodálatosak a te dolgaid, Uram, a Mindenható Isten; igazságosak és igazak a te útaid, oh szentek királya!


text:
Ki ne félne téged, Uram, és ne dicsőítené a te nevedet? Mert egyedül vagy szent. Mert minden nemzet eljön, és leborul teelőtted; mert a te igaz ítéleteid nyilvánvalókká lettek.


text:
és kijött a templomból az a hét angyal, akinél a hét csapás volt, tiszta fehér gyolcsba öltözve, és mellüknél arany övvel felövezve.


text:
Ez egy a négy élőlény közül adott a hét angyalnak hét arany csészét, telve az örökkön örökké élő Istennek haragjával.


text:
És megtelt a templom füsttel az Isten dicsőségétől és erejétől; és senki nem mehetett be a templomba, míg a hét angyal hét csapása el nem végződött.


text:
És hallottam nagy hangot a templomból, mely azt mondta a hét angyalnak: Menjetek és töltsétek ki az Isten haragjának hét csészéjét a földre.


text:
És elment az első, és kitöltötte az ő csészéjét a földre, és rossz és gonosz fekély támadt azokon az embereken, akiken rajtuk volt a vadállat bélyege, és akik imádták annak képét.


text:
És a második angyal kitöltötte az ő csészéjét a tengerbe; és olyanná lett, mint a halott vére, és minden élő állat meghalt a tengerben.


text:
És hallottam, hogy a vizek angyala így szólt: Igazságos vagy, Uram, aki vagy és aki voltál, te szent, hogy így ítéltél:


text:
És hallottam mást, aki az oltárról ezt mondta: Igen, Uram, oh mindenható Isten, igazak és igazságosak a te ítéleteid.


text:
És a negyedik angyal kitöltötte az ő csészéjét a napra: és adatott annak, hogy eltikkassza az embereket tűzzel.


text:
És eltikkadtak az emberek a nagy hőségtől, és káromolták az Isten nevét, akinek hatalma van ezek felett a csapások felett; és nem tértek meg, hogy dicsőséget adjanak neki.


text:
És az ötödik angyal kitöltötte az ő csészéjét a vadállat királyi székére; és elsötétült az ő országa; és a nyelvüket rágták a fájdalomtól,


text:
és káromolták a menny Istenét fájdalmaik miatt és fekélyeik miatt, és nem tértek meg az ő cselekedeteikből.


text:
És a hatodik angyal kitöltötte az ő csészéjét a nagy folyamra, az Eufráteszre; és kiszáradt annak vize, hogy elkészíttessék a napkelet felől jövő királyok útja.


text:
És láttam a sárkány szájából és a vadállat szájából és a hamis próféta szájából három tisztátalan lelket kijönni, a békákhoz hasonlókat;


text:
ezek tudniillik csodatevő ördögi lelkek, akik kimennek a föld és az egész világ királyaihoz, hogy egybegyűjtsék azokat a mindenható Isten ama nagy napjának viadaljára.


text:
Íme eljövök, mint a tolvaj; boldog, aki vigyáz, és őrzi az ő ruháit, hogy mezítelenen ne járjon, és meg ne láttassanak az ő szemérmei.


text:
És a hetedik angyal kitöltötte az ő csészéjét a levegőbe; és nagy hang jött ki a mennyei templomból, a királyi széktől, mely ezt mondta: Meglett!


text:
És lettek hangok, mennydörgések, villámlások, és lett olyan nagy földindulás, amilyen nem volt, amióta az emberek a földön vannak, ekkora földindulás, ilyen nagy.


text:
És ama nagy város három részre szakadt, és a pogányok városai elestek; és a nagy Babilonról megemlékezett az Isten, hogy neki adja az ő haragja heves borának poharát.


text:
És nagy jégeső, mintegy tálentumnyi, hullott az égből az emberekre; és káromolták az emberek az Istent a jégeső csapása miatt, mert annak csapása igen nagy volt.


text:
És jött egy a hét angyal közül, akiknél a hét csésze volt, és beszélt velem, és ezt mondta nekem: Jövel, megmutatom neked a nagy parázna ítéletét, aki a sok víz felett ül;


text:
akivel paráználkodtak a föld királyai, és megrészegedtek az ő paráznaságának borától a föld lakosai.


text:
És elvitt engem lélekben egy pusztába; és láttam egy asszonyt ülni egy vörös vadállaton, mely tele volt káromló nevekkel, és hét feje és tíz szarva volt.


text:
És az asszony bíborba és skarlátba volt öltözve, felékesítve arannyal, drágakővel és gyöngyökkel, és egy aranypoharat tartott a kezében, tele az ő paráznaságának utálatosságaival és tisztátlanságával;


text:
és a homlokára egy név volt írva, egy titok: A nagy Babilon, a föld paráznáinak és utálatosságainak anyja.


text:
És láttam, hogy az asszony részeg a szentek vérétől és Jézus bizonyságtevőinek vérétől; és elcsodálkoztam, amint őt megláttam, nagy csodálkozással.


text:
És azt mondta nekem az angyal: Miért csodálkoztál el? Én neked elmondom az asszony titkát, és a vadállatét, amely őt hordozza, melynek a hét feje és a tíz szarva van.


text:
A vadállat, melyet láttál, volt, és nincs, de fel fog jönni a mélyből, aztán megy el a pusztulásba. És csodálkozni fognak a földön lakók (akik nevei nincsenek beírva az élet könyvébe a világ megalapítása óta), mikor látják, hogy a vadállat volt, és nincs, noha van.


text:
és hét király: az öte elesett és az egyik megvan, a másik még nem jött el; és mikor eljön, kevés ideig kell neki maradni.


text:
És a tíz szarv, melyet láttál, tíz király, akik királyságot még nem kaptak, de hatalmat kapnak mint királyok egy órára a vadállattal.


text:
Ezek a báránnyal hadakozni fognak, és a bárány legyőzi őket, mert uruknak ura és királyoknak királya, és akik vele vannak, azok elhívottak, választottak és hívők.


text:
És azt mondta nekem: A vizek, amelyeket láttál, melyeken a parázna ül, népek és tömegek, nemzetek és nyelvek.


text:
És a tíz szarv, amelyeket láttál a vadállaton, azok gyűlölni fogják a paráznát, és pusztává és meztelenné teszik azt, és húsát megeszik, magát elégetik tűzzel.


text:
Mert az Isten adta nekik a szívükbe, hogy az ő véleményét cselekedjék, és egy véleményen legyenek, és adják az ő királyságukat a vadállatnak, míg be nem végeztetnek az Isten beszédei.


text:
És ezek után láttam más angyalt leszállni az égből, akinél nagy hatalom volt; és a föld fénylett az ő dicsőségétől,


text:
és kiáltott teljes erejéből, nagy hangon mondván: Elesett, elesett a nagy Babilon, és lett ördögök lakhelyévé, és minden tisztátlan lélek börtönévé, és minden tisztátlan és gyűlöletes madár börtönévé.


text:
Mert az ő paráznaságának harag-borából ivott minden nemzet, és a föld királyai vele paráználkodtak, és a föld kereskedői az ő fényűzésének hatalmából gazdagodtak meg.


text:
És hallottam más hangot a mennyből, mely azt mondta: Menjetek ki belőle, én népem, hogy ne legyetek részesek az ő bűneiben, és hogy ne kapjatok az ő csapásaiból;


text:
Fizessetek úgy neki, mint ő fizetett nektek, és kétszerrel kettőztessetek neki az ő cselekedeti szerint; a pohárba, melybe öntött, öntsetek neki kétannyit.


text:
Amennyire dicsőítette magát és fényűző volt, annyi kínt és gyászt adjatok neki. Mert azt mondja az ő szívében: Úgy ülök, mint királyné, és özvegy nem vagyok, és gyászt nem látok;


text:
ezért egy nap jönnek el az ő csapásai, halál, gyász és éhség; és tűzzel égettetik meg; mert erős az Úr Isten, aki ítéletet tart felette.


text:
És sírnak és jajgatnak felette a föld királyai, akik vele paráználkodtak és folytattak fényűzést, mikor látják az ő égésének füstjét,


text:
az ő kínjától való félelem miatt távol állva így szólnak: Jaj, jaj, te nagy város, Babilon; te erős város, hogy egy órában jött el a te ítéleted!


text:
az arany, ezüst, drágakő, gyöngy, gyolcs, bíbor, selyem és skarlát árut, és mindenféle tujafát, és mindenféle elefántcsont edényt, a legdrágább fából, rézből, vasból és márványból való edényt,


text:
és fahéjat, füstölőszereket, mirhát, tömjént, bort, olajat, zsemlyelisztet és búzát, igás barmokat és juhokat, lovakat és szekereket, rabszolgákat és emberi lelkeket.


text:
És a gyümölcs, amit a te lelked kívánt, elment tőled, és minden, ami dús és pompás, elment tőled, és többé azokat meg nem találod.


text:
Akik ezekkel kereskednek, kik meggazdagodtak őtőle, távolról meg fognak állani az ő kínjától való félelem miatt, sírva és jajgatva,


text:
és azt mondva: Jaj, jaj a nagy város, mely gyolcsba, bíborba és skarlátba öltözött, és arannyal, drágakővel és gyöngyökkel volt ékesítve: hogy egy óra alatt elpusztult ekkora gazdagság!


text:
És minden kormányos, és a hajókon járó egész közösség, és hajósok, és mind, akik a tengeren foglalkoznak, távol megálltak,


text:
És port hánytak a fejükre és így kiáltottak sírva és jajgatva: Jaj, jaj, a nagy város, melyben meggazdagodtak mind, akiknek hajóik voltak a tengeren annak drágaságából; hogy egy óra alatt elpusztíttatott!


text:
Örvendezz felette, ég, és ti szent apostolok és próféták, mert az Isten a tiértetek való ítéletet végrehajtotta rajta!


text:
És felemelt egy erős angyal egy követ, olyan nagyot, mint egy malomkő, és belevetette a tengerbe, mondván: Ily zuhanással vettetik le Babilon, a nagy város, és nem találtatik többé.


text:
És hárfadalosok, zenészek, fuvolások és kürtösök hangja többé tebenned nem hallatik, és semmiféle mesterségnek semmiféle mestere nem találtatik többé benned, és malom zúgása nem hallatik benned többé,


text:
és mécs világa nem fénylik benned többé, és vőlegénynek és menyasszonynak hangja nem hallatik benned többé; mert a te kereskedőid voltak a föld fejedelmei, mert a te varázslásod által tévelyedett el minden nemzet.


text:
Ezek után nagy hangot hallottam a mennyben, mint egy nagy sokaságét, mondván: Aleluja; az üdvösség, a dicsőség, a tisztelet és a hatalom az Úré, a mi Istenünké;


text:
mert igazak és igazságosak az ő ítéletei; mert elítélte a nagy paráznát, aki megrontotta a földet az ő paráznaságával, és számonkérte az ő szolgáinak vérét annak kezéből.


text:
És leborult a huszonnégy vén és négy élőlény, és imádta az Istent, aki a királyi székben ült, mondván: Ámen! Aleluja!


text:
És egy hang jött ki a királyi székből, mondván: Dicsérjétek a mi Istenünket mindnyájan, ti ő szolgái, és akik félitek őt, kicsinyek és nagyok!


text:
Erre hallottam mint nagy sokaság hangját, mint sok vizeknek hangját, mint erős mennydörgéseknek hangját, amint azt mondták: Aleluja! mert kezébe vette a királyságot az Úr, a mindenható Isten!


text:
Örüljünk és örvendezzünk, és adjunk neki dicsőséget; mert eljött a bárány menyegzője, és az ő felesége elkészítette magát.


text:
És azt mondta nekem: írd: Boldogok, akik a bárány menyegzőjének vacsorájára hivatalosak. Aztán azt mondta nekem: Ezek a szavak valóban az Istenéi.


text:
Erre leborultam az ő lábai elé, hogy imádjam őt; de azt mondta nekem: Vigyázz, ne! A te szolgatársad vagyok és a te atyádfiaié, akiknél Jézus bizonyságtétele van: az Istent imádd. A Jézus bizonyságtétele ugyanis a prófécia lelke.


text:
És láttam az eget megnyílni, és íme egy fehér ló, és aki rajta ült, annak a neve Hű és Igaz, és igazságban ítél és harcol.


text:
Szemei pedig olyanok, mint tűzláng, és a fején sok korona; és egy nevet viselt felírva, melyet senki sem ismert, csak ő.


text:
És a szájából éles kard jött ki, hogy azzal verje le a pogányokat: és ő legelteti azokat vasvesszővel; és ő tiporja a mindenható Isten haragja hevének borsajtóját.


text:
És láttam egy angyalt állani a napban; és így kiáltott nagy hangon minden madárnak, mely az ég közepén repült: Jertek el, és gyűljetek egybe a nagy Istennek vacsorájára,


text:
hogy egyétek királyok húsát, hadvezérek húsát, erősek húsát, lovaknak és rajtuk ülőknek húsát, és mindenféléknek húsát, szabadokét és szolgákét, kicsinyekét és nagyokét.


text:
És láttam a vadállatot és a föld királyait és az ő seregeiket, amint egybegyűltek, hogy hadakozzanak a lovon ülővel és az ő seregével.


text:
Akkor megfogatott a vadállat, és ezzel együtt a hamis próféta, aki azokat a csodákat tette előtte, amelyekkel elcsalta azokat, akik a vadállat bélyegét felvették, és akik annak képét imádták: az a kettő elevenen belevettetett a kénkővel égő tüzes tóba.


text:
A többiek pedig megölettek a lovon ülőnek kardja által, mely az ő szájából jött ki; és a madarak mind jóllaktak a húsukkal.


text:
Akkor láttam egy angyalt leszállani a mennyből, akinél volt a mélység kulcsa, és egy nagy lánc a kezében.


text:
és belevetette a mélységbe, és lezárta azt, és lepecsételte felette, hogy ne ámítsa többé a nemzeteket míg le nem telik az ezer esztendő; és az után el kell neki oldoztatnia egy kevés időre.


text:
És láttam királyi székeket, és akik azokra ültek, ítélettel bízattak meg. És láttam azoknak lelkeit, akik lefejeztettek a Jézus mellett való bizonyságtételért és az Isten igéjéért, és akik nem imádták a vadállatot, sem annak képét, és nem vették fel bélyegét homlokukra és kezükre: és ezek feltámadtak és királyokká lettek Krisztussal az ezer esztendőre.


text:
A többiek pedig a halottak közül nem támadtak fel, míg le nem telik az ezer esztendő. Ez az első feltámadás.


text:
Boldog és szent, akinek része van az első feltámadásban! Ezek felett a második halálnak nincs hatalma, hanem papjai lesznek az Istennek és a Krisztusnak, és királyok lesznek vele ezer esztendeig.


text:
és kimegy, hogy elcsalja a föld négy szegletén lakó nemzeteket, Gógot és Mágógót, hogy egybegyűjtse őket háborúra, kiknek a száma mint a tenger fövénye.


text:
És felvonultak a föld szélességére, és körülvették a szentek táborát és a szeretett várost. Akkor tűz szállt alá az Istentől a mennyből, és megemésztette őket;


text:
az ördög pedig, aki elcsalta őket, a tűznek és kénkőnek tavába vettetett, ahol a vadállat és a hamis próféta van; és kínoztatni fognak nappal és éjjel mindörökkön örökké.


text:
És láttam egy nagy fehér királyi széket, és azt, aki benne ült, kinek színe elől menekült a föld és az ég, és hely nem találtatott nekik.


text:
És láttam a halottakat, kicsinyeket és nagyokat, állani az Isten előtt, és könyvek nyittattak meg; aztán más könyv nyittatott meg, azaz az élet könyve; és megítéltettek a halottak azokból, amik a könyvekbe voltak írva, az ő cselekedeteik szerint.


text:
És kiadta a tenger a benne levő halottakat, a halál és az alvilág is kiadta a benne levő halottakat; és megítéltetett mindenik az ő cselekedetei szerint.


text:
Ezután láttam új eget és új földet; mert az első ég és az első föld elmúlt, és a tenger többé nem volt.


text:
És én, János láttam a szent várost, az új Jeruzsálemet, alászállni az Istentől a mennyből, felkészítve, mint egy vőlegénye számára felékesített menyasszonyt.


text:
És nagy hangot hallottam, mely ezt mondta a mennyből: íme az Isten sátora az embereknél! És velük fog lakni; és ők az ő népe lesznek, ő pedig, az Isten, velük lesz, mint az ő Istenük.


text:
És eltöröl az Isten minden könnyet az ő szemeikről; és a halál nem lesz többé; sem gyász, sem kiáltás, sem fájdalom nem lesz többé; mert az elsők elmúltak.


text:
És ezt mondta az, aki a királyi székben ült: íme újjá teszek mindent. És ezt mondta nekem: írd; mert ezek a beszédek igazak és hűek.


text:
Aztán azt mondta nekem: Meglett. Én vagyok az Alfa és az Omega, a Kezdet és a Vég. Én a szomjúhozónak adok az élet vizének forrásából ingyen.


text:
De a gyáváknak, hitetleneknek, bemocskoltaknak, gyilkosoknak, paráznáknak, varázslóknak, bálványimádóknak és mindenféle hazugoknak része a tűzzel és kénkővel égő tóban lesz, ami a második halál.


text:
És odajött hozzám egy a közül a hét angyal közül, akiknek a hét utolsó csapással tele hét csésze volt, és így szólt hozzám: Jövel, megmutatom neked a menyasszonyt, a bárány feleségét.


text:
És elvitt engem lélekben egy nagy magas hegyre, és megmutatta nekem a nagy várost, a szent Jeruzsálemet, mely a mennyből szállt alá az Istentől,


text:
úgy, hogy rajta volt az Isten dicsősége. És világossága hasonló volt a legdrágább kőhöz, olyan volt, mint a kristályos jáspiskő.


text:
És nagy és magas kerítése volt, rajta tizenkét kapu, és a kapukon tizenkét angyal, és felírott nevek, amelyek Izráel fiai tizenkét törzsének nevei.


text:
Aki pedig velem beszélt, annál egy arany mérővessző volt, hogy megmérje a várost, és annak kapuit és kerítését.


text:
És a város négyszögben fekszik, és a hossza annyi, mint a szélessége. És megmérte a várost a mérő vesszővel: tizenkétezer futamat; a hossza, szélessége és magassága egyenlő.


text:
És a város kerítésének alapjai mindenféle drágakővel voltak ékesítve: az első alap jáspis volt, a második zafír, a harmadik kalcedon, a negyedik smaragd,


text:
az ötödik szárdonix, a hatodik szárdiusz, a hetedik krizolit, a nyolcadik berill, a kilencedik topáz, a tizedik krizopráz, a tizenegyedik jácint, a tizenkettedik ametiszt.


text:
És a tizenkét kapu tizenkét gyöngy; egyenként minden egyes kapu egy gyöngyből volt. És a város utcája tiszta arany, olyan, mint az átlátszó üveg.


text:
És a városnak nincs szüksége a napra, sem a holdra, hogy világítsanak benne; mert az Isten dicsősége megvilágította azt, és annak szövétneke a bárány.


text:
És a megtartott nemzetek ennek világosságában járnak; és a föld királyai az ő dicsőségüket és tiszteletüket abba viszik.


text:
És be nem megy abba semmi közönséges, sem aki utálatosságot és hazugságot cselekszik, csak akik be vannak írva a bárány élet könyvébe.


text:
Aztán megmutatta nekem az élet vizének tiszta folyását, mely úgy ragyogott, mint a kristály, és az Istennek meg a báránynak királyi székéből jött ki.


text:
Annak utcája és a folyam között középen innen és onnan életnek fája, mely tizenkétszer hozott gyümölcsöt, minden egyes hónapban megadván gyümölcsét; a fa levelei pedig a pogányok gyógyítására valók.


text:
És semmi megátkozott nem lesz többé; és az Istennek meg a báránynak királyi széke benne lesz, és az ő szolgái szolgálnak neki;


text:
És ott éjszaka nem lesz, és nem lesz szükség szövétnek és nap világosságára, mert az Úr Isten fogja őket megvilágosítani; így élnek mint királyok örökkön örökké.


text:
És azt mondta nekem: Ezek a beszédek hűek és igazak; és az Úr, a szent próféták Istene küldte el az ő angyalát, hogy mutassa meg az ő szolgáinak, amiknek meg kell lenni hamar.


text:
Én vagyok pedig János, aki ezeket láttam, leborultam annak az angyalnak lábai előtt, hogy imádjam, aki ezeket nekem megmutatta.


text:
Az pedig azt mondta nekem: Vigyázz, ne! mert a te szolgatársad vagyok, és a te atyádfiaié, a prófétáké, és azoké, akik megtartják e könyvnek beszédeit: az Istent imádd.


text:
Aki árt, ártson ezután is, aki fertelmes, legyen ezután is fertelmes; és aki igaz, legyen igaz ezután is, aki szent, szenteltessék meg ezután is.


text:
És íme hamar eljövök, és az én jutalmam velem, hogy megfizessek mindenkinek, amint az ő cselekedete lesz.


text:
Boldogok, akik cselekszik az ő parancsolatait, hogy joguk legyen az élet fájához, és a kapukon menjenek be a városba.


text:
De kinn maradnak az ebek, a varázslók, a paráznák, a gyilkosok, a bálványimádók, és mindenki, aki szereti és teszi a hazugságot.


text:
Én, Jézus küldöttem el az én angyalomat, hogy ezekről bizonyságot tegyen nektek a gyülekezetekben. Én vagyok Dávid gyökere és ága, a fényes égi hajnali csillag.


text:
És a Lélek és a menyasszony azt mondja: Jövel! És aki hallja, mondja: Jövel! És aki szomjúhozik, jöjjön el, és aki akarja, vegye az életnek vizét ingyen.


text:
Mert bizonyságot teszek mindenkinek, aki e könyv próféciájának beszédeit hallja: ha valaki ezekhez hozzátesz, e könyvben megírt csapásokat teszi az Isten arra;


text:
és ha valaki elvesz e próféciás könyv beszédeiből, annak részét elveszi az Isten az élet könyvéből, a szent városból és azokból, amik ebben a könyvben megírattak.


